钦定古今图书集成/明伦汇编/氏族典/第367卷 > 《廖用贤尚友录》 > 谭资荣〈弟资用〉
## 钦定古今图书集成/明伦汇编/氏族典/第367卷 > 《廖用贤尚友录》 > 谭资荣〈弟资用〉

按《元史谭资荣传》：“资荣字茂卿，兴德怀来人。敦厚寡
言，颇知读书。仕金为县令。岁己卯，河朔归版图，资荣
率众款附。主帅稔闻其名，即授元帅左都监。后从征，
以功陞行元帅府事，复以其弟资用代充元帅左监
军。岁壬辰，资荣从攻汴梁有功，既而举资用自代，退
而耕田读书，以为逸老计。时年四十。”